Først ville jeg nok give den lidt fri fra ridningen også ride ud sammen med en anden, der kan trække din hest med. Stopper den pludselig op skal den foreste rytter vende om og komme tilbage efter dig, ved at ride bag om din hest også ind foran din samtidig med at du giver signal til at den skal gå frem. Dette gøres til hesten går frem. Har selv prøvet det da vi red min hoppe til. Du kan også en dag prøve, hvis du har god tid, at når din hest stopper så sid helt passiv og nyd udsigten, til hesten går frem af sig selv. Der skal du så rose hesten lige så snart du kan mærke at den vil til at tage initiativ til at vil gå frem. Har prøvet at sidde på en hest, der ikke ville gå eller pludselig ikke forstod frem signalet, i temmelig lang tid. Den blev simpelthen træt af at stå og glane, og må have kedet sig bravt   .
Jeg går ud fra du er sikker på det ikke er et fysisk eller større psykisk problem.. Du kan i stedet prøve at bakke ham. Bare bak og bak og bak.(en time er nok lidt lang tid   ) På et tidspunkt skulle han gerne stoppe op og så driver du ham med det samme frem. Evt kan du osse øve "fremad" kommandoen meget grundigt, altså DU stopper ham og beder ham gå frem - han går frem - ros + evt godbid. Håber I får løst jeres problem 
Kan se at denne tråd ikke er helt ny - og forhåbentlig har du fundet en løsning på dit problem... Men jeg vil alligevel bare sige at min unghest også stoppede op under ridning - også selv om der var en anden hest foran ham... Jeg kørte ham til Nikolaj Jarløv som undersøgte ham og fandt ud af at han var helt forkert skoet (han er meget udtået) og dermed var han også begyndt at få ondt i skulderen  Det er sjældent at heste er stædige for at være stædige... LYT til din hest... Umidelbart vil jeg også gætte på at han trænger til en pause fra ridningen... Pisk? sporer? dreje rundt og rundt?... I min verden en meget, meget forkert måde at give sin helt unge hest gode oplevelser i ridningen   også at blive ved med at bakke den baglæns for den sags skyld... 4 år er en meget ung hest - og måske slet ikke mentalt klar til det du beder den om! Pas godt på din unge hest 
Der kan selvfølgelig være mange årsager til, at en hest ikke vil gå frem, men her er en oplevelse, jeg har haft. Min nu aflivede vallak kom i tilridning hos en virkelig kompetent rytter og var glad, da han kom hjem. Dejligt! Han blev redet lidt og fik derefter pause (mistede hår bla. i sadellejet, som dyrlægen mente var bændelorm, men det er en anden historie). Derfor ville jeg ikke lægge sadel på ham. Han var en hest med nerver og meget vilje, og da jeg lige så stille gik i gang med ham igen, gik der ikke længe førend han nægtede at gå frem, når vi var på ridebanen (uanset om der var andre heste eller ej). Der var ikke noget problem, når vi red ud, så jeg fik en person fra jorden til stille at gå hen til min hest, når han standsede. Det var nok til at få ham frem, men han stoppede hurtigt igen. Jeg tror ikke på "frække" heste, så jeg blev mere og mere mismodig og tænkte, at der måtte være noget galt. Det korte af det lange var, at min hest via bøjeprøve og røntgen fik konstateret spat, så jeg tror, han stoppede, fordi han havde ondt. På tur var det anderledes, men dér fulgtes han også som regel med andre heste, og så tog flokinstinktet nok over.
Lyder som om han kunne have ondt i ryggen, prøv evt en anden sadel. mvh Penille
Nogle gange kan det hjælpe at trække hesten ud (det tager noget tid), så hoppe op, og ride den hjem. Somregel går hesten fint med næsen (mulen) hjemad 
Hvad du beskriver er fuldstændig normalt i træning af ungheste - måske er mange islændere lidt mere "gålystne" end andre racer, men jeg synes da at det er helt normalt at se ungheste stoppe op.  Som jeg ser det er det rytterens job, at øge hestens lyst til at gå. Og når det er sagt; Hvor kommer uviljen fra?  Du har råbt, givet spore, pisket, drejet rundt, og hvis du følger andres råd (jeg har også hørt det før) med at blive ved med at bakke, undrer jeg mig ikke over din hests manglende vilje til at gå.  Den er stadig meget ung, forvirret, sikkert i gang med at vokse, hvem ved om sadel passer, tænder er ved at blive skiftet, eller om flokinstinktet overtrumfer alt andet, på grund af manglende GODE erfaringer med mennesker og træning. Tænk dig om.  Det springer mig især i øjnene, at din hest har været sendt i træning, og de har sagt der var problemer med dette. At hesten så nu er ekstremt usikker og går helt i baglås, tyder virkelig på at den er blevet misforstået gennem længere tid.  Mit råd er at du skal skynde dig at hoppe ned fra din hest. Træk en masse ture med den, giv den godbidder, tænkepauser, lov til at få kammerater med på tur, og masser af tid til at blive voksen hest uden at du generer den. Hop op på den, når du er klar til at tage det hele i hestens tempo. Træning er fint, men kun positiv træning. Alt det andet er direkte ødelæggende for hestens fremtidige forhold til mennesker.
Har lidt ala samme problem med en 5 års vallak, som blev redet til sidste efterår, og har haft pause siden da. Nu vil han ikke væk fra stalden, den stejler og løber i den anden retning end han skal. Når jeg så har fået ham lidt væk fra stalden og ud af vejen, begynder han at stoppe igen, først ved foldene ved de andre heste, og så ved et andet led til en tom indhegning. Dette har stået på længe og nu er jeg ved og give op! han er tjekket i hoved og røv og fejler intet. det er lige meget om han er alene eller sammen med andre, og nogle gang gør han det også på vej hjem. Ved ikke hvad jeg skal gøre med ham.